Ysgol Gynradd Mornant

Ysgol gynradd Gymraeg ym Mhicton ger Treffynnon, Sir y Fflint yw Ysgol Gynradd Mornant, ar gyfer plant 3 i 11 oed. Sefydlwyd yr ysgol ym mis Mai 1953 dan yr enw Ysgol Gynradd Gymraeg Ffynnongroyw, symudwyd hi i’r adeilad presennol ym 1972 ac adeiladwyd estyniad ym mis Tachwedd 2000.  Bu Rhys Jones yn brifathro'r ysgol yn fuan wedi ei sefydlu.

Daw mwyafrif y disgyblion o’r pentrefi cyfagos, megis Penyffordd, Gwespyr, Ffynnongroyw a Threlogan ond daw rhai o Brestatyn, Treffynnon a Llanelwy. Roedd 106 o ddisgyblion yn yr ysgol yn 2002, a 79 yn 2008. Daw'r rhan fwyaf o'r disgyblion o gartrefi ble mae'r Saesneg yn brif iaith, ond siaradai tua 57% o'r plant y Gymraeg i safon iaith gyntaf.

Enillodd yr ysgol wobr "Yellow Woods" ym mis Mawrth 2008, am eu rhan yn ailgylchu hen gyfeiriaduron ffôn, gan dderbyn clod arbennig am eu ymdrechion.

Arwyddair yr ysgol yw Dwy iaith - dwy waith y dewis.

Mae'r ysgol yn nalgylch Ysgol Maes Garmon.

Mae'r gantores a'r awdures Caryl Parry Jones yn un o gyn-ddisgyblion yr ysgol.

Cyfeiriadau

Mornant
Mornant
Categori:Sefydliadau 1953